На основу члана 540. став 1. тачка 4., а у вези члана 541. Закона о привредним друштвима („Службени гласник РС“, број 36/11, 99/11, 83/14-др.закон, 5/15 и 44/18), члана 32. Закона о локалној самоуправи („Службени гласник РС“број 129/07, 83/14 - други закон, 101/2016 - други закон и 47/18) и члана 41. и 138. Статута општине Владичин Хан („Службени гласник Пчињског округа“, број 21/08 и 8/09 и Службени гласник Града Врања“, број 11/13, 5/17 и 14/17), Скупштина општине Владичин Хан на седници која је одржана дана 07.10.2018. године, донела је

**О Д Л У К У**

**О РАСПОДЕЛИ ЛИКВИДАЦИОНОГ ОСТАТКА**

**ЈАВНОГ ПРЕДУЗЕЋА ДИРЕКЦИЈА ЗА ГРАЂЕВИНСКО ЗЕМЉИШТЕ**

**И ПУТЕВЕ ОПШТИНЕ ВЛАДИЧИН ХАН У ЛИКВИДАЦИЈИ**

**Члан 1.**

Над Јавним предузећа Дирекција за грађевинско земљиште и путеве Општине Владичин Хан у ликвидацији, матични број 07282893, ПИБ 100927528 са седиштем у Владичином Хану, ул. Светосавска 1, Одлуком о покретању поступка ликвидације Јавног предузећа Дирекција за грађевинско земљиште и путеве Општине Владичин Хан („Службени гласник Града Врања“, број 35/16), покренут је поступак ликвидације, исти је регистрован код Агенције за привредне регистре Решењем БД 99531/2016 од 15.12.2016. године.

**Члан 2.**

У току поступка ликвидације су сва призната потраживања као и све текуће обавезе настале у поступку ликвидације измирене, након чега је у имовину Јавног предузећа Дирекција за грађевинско земљиште и путеве Општине Владичин Хан у ликвидацији (ликвидациони остатак) преостало:

* вредност основних средстава 612.106,26 динара
* вредност робе у магацину 1.933.446,36 динара
* укупна вредност ликвидационог остатка 2.545.552,62 динара

**Члан 3.**

Скупштина општине Владичин Хан доноси одлуку којом се целокупни ликвидациони остатак у вредности од 2.545.552,62 динара, расподељује једином оснивачу Општини Владичин Хан, улица Светосавска број 1, Владичин Хан, која ће након спроведеног брисања Јавног предузећа Дирекција за грађевинско земљиште и путеве Општине Владичин Хан у ликвидацији бити једини власник преостале имовине.

**Члан 4.**

Ова Одлука ступа на снагу даном објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-145/5/18-I**

 **ПРЕДСЕДНИЦА**

 **Данијела Поповић**